
A település adottságai
1. A település földrajzi fekvése, bel- és külterületének leírása, természeti adottságai

1.1 A település földrajzi fekvése:

Mindszentkálla község közigazgatásilag Veszprém megye, Tapolca járáshoz tatozó település.

Mindszentkálla összterülete 10,84 km2, lakosságszáma 2024. január 1-i adatok alapján 221 fő. Népsűrűsége 20,39 fő/km2. 
Mindszentkálla a Káli-medence észak-nyugati részén, a Kopasz-hegy keleti lábánál fekszik. A település csak közúton keresztül közelíthető meg.

A tömegközlekedést a helyközi autóbusz járatok biztosítják, amelyek viszonylag kis járatszámban vehetőek igénybe. Ennek pótlását és kiegészítését szolgálhatja a falugondnoki szolgálat, a falugondnoki busz igénybevételének lehetőségével, a településen élők számára biztosítva jogszabályi keretek között annak használatát.

1.2. A település bel- és külterületei a statisztikai adatok tükrében

	Földrészlet statisztika fekvésenként

	fekvés
	földrészletek száma
	egyéb önálló épületek száma
	egyéb önálló lakások száma
	összes terület (m2)
	legkisebb földrészlet terület (m2)
	legnagyobb földrészlet terület (m2)
	átlagos földrészlet terület (m2)

	belterület
	432
	0
	4
	502 553
	30
	18527
	1169

	külterület
	339
	0
	0
	8 137 533
	21
	600945
	24003

	zártkert
	690
	1
	2
	2 197 388
	6
	59516
	3126

	ÖSSZESEN 
	1 461
	1
	6
	10 837 474
	


	Földrészlet statisztika művelési áganként

	művelési ág
	földrészletek száma
	alrészletek száma
	összes alrészlet terület (m2)
	legkisebb alrészlet terület (m2)
	legnagyobb alrészlet terület (m2)
	átlagos alrészlet terület (m2)

	erdő
	61
	63
	1 877 527
	1567
	547 961
	29 802

	fásított terület
	74
	78
	237 978
	50
	58 275
	3 051

	gyümölcsös
	17
	17
	60 515
	406
	38 710
	3 560

	kert
	77
	80
	70 067
	223
	1 490
	876

	kivett
	625
	629
	1 337 629
	6
	201 656
	2 127

	legelő
	68
	77
	931 799
	72
	174 338
	12 101

	rét
	255
	273
	1 070 514
	21
	134 001
	3 921

	szántó
	205
	272
	3 608 134
	445
	246 365
	13 265

	szőlő
	343
	399
	1 642 743
	71
	81 029
	4 117


Forrás: www.takarnet.hu

2. A település szociometriai és demográfiai leírása

A források tanúsága szerint 1531-ben húsz adófizető telek és több puszta is tartozott hozzá. Az elmúlt századok során azonban a népesség többször cserélődött, a békesség a törökök kiűzésével köszöntött be. A községnek 1939-ben 812 magyar nyelvű lakosa volt. Ekkor a 172 lakóház mellett egy római katolikus elemi népiskola és egy általános továbbképző iskola található a faluban. 1969 júliusában 780 lakost tartottak számon. A község az 1970-es évekig normál életét élte, azonban ezt követően mégis hanyatlani kezdett a falu. Megszűnt a helyi tanács, az iskola, munkalehetőség hiányában a lakosság a kiemelt övezetnek számító Balaton-partra vagy városokba költözött, megkezdődött az elvándorlás. A népszámlálási adatok alapján 1970-ben 702 főt számoltak, 1980-ban 538 főt, 1990-ben 385 főt, míg 2001-ben 320 főt és 2010-ben 294 főt és 2022-ben 228 főt.
Állandó lakosság száma 

	Év
	Fő

	2020
	249

	2021
	251

	2022
	229

	2023
	227

	2024
	221


Forrás: saját szerkesztés, 2024.

Kormányhivatal által közölt adatok alapján

A 2020-2024-es időintervallum létszám adatait vizsgálva is megállapítható, hogy tovább csökkent a település állandó lakossága. Az utolsó tíz évben a csökkenés mértéke lassult. 
Mindszentkálla település korcsoportos adatai
2024. január 1.
	Korcsoportok
	0-13
	14-17
	18-59
	60-
	összesen

	Állandó lakosság (fő)
	18
	7
	142
	54
	221


A 2024. évi adatokból számolt %-os megoszlás a korcsoportok között a következők szerint alakul az állandó lakosság viszonylatában : a 0-13 éves korcsoport 8,14 %-a, 14-17 éves korcsoport 3,2 %-a, a 18-59 éves korcsoport 64,3 %-a, 60 év és a feletti korcsoport 24,43 %-a.

A korcsoportos összetételt vizsgálva jól látszik, hogy a 13 év alattiak aránya alacsony a lakosságon belül. Az idősebb korosztályok aránya a település népességén belül pedig magas %-os megoszlást mutat. Ezek az adatok azt mutatják, hogy Mindszentkálla lakosságát elöregedés jellemzi. A lakosság elöregedése természetesen országos jelenség, de az adatok azt mutatják, hogy Mindszentkállát fokozottan is érinti ez a folyamat.

Mindszentkálla társadalmi helyzetét vizsgálva megállapíthatjuk, hogy az állandó lakosság folyamatosan csökkent, az állandó lakosságon belül a korcsoportok megoszlása a település elöregedési folyamatát vetítik elő.

A településen a fiatalok letelepedését gátolja a munkahelyek hiánya, a közlekedési viszonyok kötöttsége. A településen egyre jellemzőbb a megüresedett ingatlanok nyaraló ingatlannak történő megvásárlása, ezáltal az állandó lakosság drasztikus csökkenése.

3. A település gazdasági helyzete, intézményei, kulturális értékei
A település adottságaira való tekintettel a mezőgazdaság mellet az idegenforgalom bír nagyobb jelentőséggel. Kereskedelmi szálláshely szolgáltatással foglalkoznak még többen. Ipari tevékenység is növekedett az elmúlt öt évben, ahogy ezt a befolyt adóbevételek is mutatják.
A települési hulladék kezelése az Észak-Balatoni Térség Regionális Települési Szilárdhulladék Kezelési Önkormányzati Társulásban való részvétellel történik. A feladatot, mint közszolgáltató az Észak-Balatoni Hulladékkezelési Konzorcium látja el. A település belterülete csatornázott.

Mindszentkálla önálló intézménye a Mindszentkálla Idősek Otthona, ahol jelenleg 24 fő ellátottnak nyújtanak szolgáltatást. A településgazdálkodási feladatokat az önkormányzat saját alkalmazottaival, valamint a közfoglalkoztatás rendszerén keresztül látja el. Fontos feladatokat lát el a szintén önkormányzat által fenntartott falugondnoki szolgálat. 

Az önkormányzat épületében a Közös Hivatal hetente kihelyezett ügyfélfogadást tart a település lakosainak önkormányzati és államigazgatási ügyeinek intézésére. 

Kiemelt közösségi színtérként szolgál a település Kultúrháza, amely a község számos rendezvényeinek impozáns nemrég felújított helyszíne.

Az önkormányzat, mint a Köveskál és Térsége Óvoda Társulás tagja óvodát tart fenn Köveskál településen. Az általános iskoláskorú gyermekek a településről jellemzően Révfülöpre járnak iskolába, mely Mindszentkálla településnek a kötelező felvételt biztosító alapfokú intézménye. Zánkán is van általános iskola, ahova szintén járnak a településről. Itt német nemzetiségi oktatás is zajlik.

Az egészségügyi alapellátás keretében a háziorvosi szolgálatot a Köveskáli háziorvosi szolgálat, a fogorvosi ellátást a Révfülöpi székhellyel működő fogorvosi szolgálat látja el ellátási szerződés keretében. 
A védőnői ellátásról a Veszprém Vármegyei Csolnoky Ferenc Kórház útján gondoskodik az Önkormányzat azzal, hogy a védőnőnek Mindszentkállán van megfelelően kialakított helyisége, így a településen élők ellátása helyben történik.
Mindszentkálla a Tapolca Környéki Önkormányzati Társulás Tagjaként a családsegítő és gyermekjóléti feladatokat a Balaton-felvidéki Szociális és Gyermekvédelmi Szolgálat útján látja el. 

A községben több városi család vett régi parasztházat, melyet felújítottak, s többen véglegesen itt telepedtek le. A szép táj, a nyugalom és a kirándulási lehetőségek nagy vonzerővel bírnak. Mindszentkálla a falusi turizmusra kiválóan alkalmas hely.
Turistacsoportok mind gyakoribb célpontja a Káli-medence. A kirándulni vágyók kellemes sétát tehetnek ezen a területen, s megfigyelhetik a környék növény- és állatvilágát. A falutól délkeletre, egy vulkáni kúpon, a Kereki-dombon állt a hagyományok szerint a Kál horka és Bulcsú vezér vára. Ezt támasztja alá a feltárt temető is. A domb tövében áll a néhai Kerekikál község középkori templomának romja.
A környék gyönyörűséges látnivalói a szépen faragott, fehérre meszelt kőkeresztek: a falu határán, a Köveskáli országútról lekanyarodva,  majd a Petőfi utcában, ill. Szentbékkálla felé haladva láthatunk ilyeneket. 

A mai templom feletti domboldalon látható a középkori Kisfalud község gótikus templomának romja. Értékes műemlékek a falu népi házai, pl. a Petőfi utca 24. vagy a Jókai utca 30. alatt. 

Pénzügyi lehetőségek, vagyoni helyzet
Az Önkormányzat utóbbi öt évre vonatkozó főbb költségvetési adatait ezer forintban a következő táblázat tartalmazza:

	
	2020 év
	2021 év
	2022 év
	2023 év
	2024 év

	Költségvetés bevételei és kiadásai (eFt-ban)

	Bevétel
	   141 308    
	    152 780    
	    178 063    
	    144 850    
	   188 628    

	Kiadás
	   105 283    
	    122 995    
	    146 902    
	    153 405    
	   173 962    

	Pénzkészlet 12.31-én
	     33 175    
	      28 016    
	        6 960    
	        6 847    
	     11 820    

	
	
	
	
	
	

	Bevételekből
	
	
	
	
	

	Közhatalmi bevételek (helyi adók)
	
	
	
	
	

	Telekadó
	       1 941    
	        3 174    
	        2 042    
	        2 057    
	       1 944    

	Építményadó
	             -      
	             -      
	              -      
	        1 214    
	       1 199    

	Iparűzési adó
	       3 352    
	        3 246    
	        3 055    
	        4 267    
	       8 916    

	Magánszemélyek kommunális  adója
	       2 411    
	        3 039    
	        2 447    
	        3 408    
	       3 419    

	Idegenforgalmi adó
	            64    
	           300    
	           196    
	        1 446    
	       2 100    

	Gépjárműadó (40 %)
	            54    
	             -      
	              -      
	              -      
	             -      

	Pótlék, birság
	          272    
	           340    
	           815    
	           558    
	          375    

	Összesen:
	       8 094    
	      10 099    
	        8 555    
	      12 950    
	     17 953    

	
	
	
	
	
	

	Állami támogatások
	
	
	
	
	

	Normatív támogatások
	     56 735    
	      65 451    
	      78 998    
	      90 145    
	     98 377    

	Adóság konszolidációban részt nem vett település tám.
	             -      
	             -      
	              -      
	              -      
	             -      

	
	
	
	
	
	

	Átengedett központi adók
	
	
	
	
	

	Gépjárműadó
	            54    
	             -      
	              -      
	              -      
	             -      

	
	
	
	
	
	

	Felhalmozási bevételek
	          600    
	             -      
	              -      
	           250    
	          200    

	Felhalmozási költségvetési tám.
	       7 014    
	        7 000    
	      18 423    
	        1 500    
	             -      

	Pénzeszköz átvétel
	          670    
	             63    
	        7 980    
	           350    
	          893    

	
	
	
	
	
	

	Vagyoni helyzet
	 
	 
	 
	 
	 

	Immateriális javak
	          278    
	           162    
	        1 377    
	        4 904    
	       2 990    

	Tárgyi eszközök
	   248 904    
	    256 402    
	    268 917    
	    135 868    
	   135 327    

	Befektetett pénzügyi eszközök
	             -      
	             -      
	              -      
	              -      
	             -      

	Összesen:
	   249 182    
	    256 564    
	    270 294    
	    140 772    
	   138 317    

	
	
	
	
	
	

	Felhalmozási kiadások
	       3 231    
	      20 209    
	      30 865    
	      18 875    
	       7 513    


Mindszentkálla bevételi főösszege 141 308 eFt és 188 628 eFt között változott az utóbbi öt évben. Az év végi pénzkészlet állományát áttekintve látható, hogy összege a pályázati beruházásokhoz igazodó tendenciát mutat. A fel nem használt pályázati támogatással növekedik az érintett években. Egyéb esetben átlagosan 6-10 millió forint körül mozog.
Az év végi pénzkészlet meghatározza az Önkormányzat tartalék keretének alakulását is, amiből a Képviselő-testületnek marad forrása fejlesztésre, az aktuálisan nyitott pályázati forrásokkal kiegészítve.
A bevételek vonatkozásában a két fő bevételi forrást: állami támogatások (beleértve az átengedett központi adókat is) – közhatalmi bevételek – összehasonlítva látható az állami támogatások jóval nagyobb aránya. Fontos azonban, hogy a normatív állami támogatás általában körülbelül 60-70 %-át az Idősek Otthonára tekintettel folyósított állami támogatás jelenti. 

A közhatalmi bevételek közül a telekadó, az építményadó, a magánszemélyek kommunális adója, az iparűzési adó és az idegenforgalmi adók a jelentősebbek. A közhatalmi bevételek jelentős növekedést mutatnak az elmúlt öt évben. 
Az elmúlt öt évben az Önkormányzat minden évben tudott felújításra és beruházása is pénzt fordítani, melynek nagyságrendjét a felhalmozási kiadások mutatják. 

Jövőkép, megvalósítandó elképzelések, fejlesztési tervek

 Alapelvek:
· A képviselő-testületnek a település vagyonával jó gazda módjára és racionálisan kell gazdálkodni

· Önkormányzati vagyon esetleges értékesítéséből származó bevételeket fejlesztésekre kell fordítani

· Az Önkormányzatnak folyamatban van a településrendezési terve. Ennek mielőbbi elfogadása a település érdeke.
Településünk kiválóan alkalmas a falusi turizmusra. Csodálatos természeti környezetben található. Érinti területünket a Kék-túra útvonal. Nagy gond viszont, hogy kevés a szálláshely.
Az önkormányzat egyik lehetőse ezen a téren a Faluház tetőterének beépítése. A tervek szerint 20 fő elhelyezésére alkalmas szálláshelyet lehet kialakítani.

Előnyei: kulturált szálláshelyen túl munkahelyet is teremtene a beruházás.
Az önkormányzat 24 fős bentlakásos Idősek Otthonát tart fenn. Az intézmény a volt iskolaépületben kapott helyet. A régi épület karbantartására folyamatosan szükség van. Az elmúlt években több felújítási munkálat megtörtént. Nyílászáró csere és szúnyogháló felrakása, napelem telepítése a tetőre. Tetőcsatorna teljes cseréje. Belső festések nagy része. Több új kórházi betegágy vásárlása. A régi elavult elromlott gépek és berendezések cseréje és ápolás szakmai eszközök folyamatos beszerzése.
Legfontosabb feladatként jelentkezik még a jövőben:
· A fürdőszobák felújítása

· A tető javításának folytatása

· Külső szigetelés az épületre

· Raktárhelyiség kialakítása

· A megmaradt hagyományos betegágyak, kórházi ágyra cserélése

· Az ellátottak szekrényeinek folyamatos cseréje
Településünk a Kopasz-hegy lábánál fekszik. A hegyről lefolyó vizek elvezetése komoly feladatot jelent. Az egyre szélsőségesebb időjárási körülmények következtében fontos a meglévő csapadékvíz elvezetési árkok tisztántartása, új árkok kialakítása.

Az korábbi években megtörtént a Kossuth utcai árok, a temetőt elkerülő árokrendszer, a Jókai utca és a Tanácsköz árkainak kialakítása, tisztítása. 2019-ben megtörtént a Tanácsközben vízelvezetésének további rendezése és hozzá kapcsolódó aszfaltozás is, ami jelentős javulást hozott a vízelevezetés kérdésében. Ezután a Monostori és Tanácsköz találkozásától induló árok is ki lett tisztítva. 

Az elkövetkező időszak legfontosabb feladata a belvíz elvezetés terén:

· Petőfi utca árkainak megtisztítása (Petőfi utca 35 – 40 közötti szakasz)

· A falu belterületi árkai is fontosak lennének. Pl. Kossuth utca

Amennyiben pályázati forrás rendelkezésre áll a szolgálati lakás felújítása is aktuális feladat lesz. A futballpályára a villany odavezetése terv szintjén már folyamatban van, de ezzel együtt a vizesblokk kialakítása is szükséges lenne, az ott megtartott rendezvények kulturált lebonyolítása miatt. 
A még megmaradt belterületei utak és járdák folyamatos felújítása is feladat, ezen belül a Levendula utca lenne az egyik következő legfontosabb.
A gazdasági programot Mindszentkálla Község Önkormányzata Képviselő-testülete …./2025. (…) határozatával fogadta el. 

Mindszentkálla, 2025………….

